**Peterd Község Önkormányzata Képviselő-testületének**

**3/2015.(II.15.) önkormányzati rendelete a köztisztaságról, valamint a települési szilárd hulladékkal kapcsolatos helyi közszolgáltatásról és annak kötelező igénybevételéről szóló**

**9/2013(.IX.25.) önkormányzati rendelet módosításáról**

Peterd Község Önkormányzatának Képviselő-testülete a hulladékról szóló 2012. CLXXXV. törvény (a továbbiakban: Ht.) 88. § (4) bekezdésében kapott felhatalmazás alapján az Alaptörvény 32. cikk (1) a) pontjában leírt jogkörével élve a következőket rendeli el:

1.§ A 9/2013.(IX.25.) önkormányzati rendelet 7.§ (6) helyébe az alábbi rendelkezés lép:

„

(6) Az ingatlanhasználó személyében és az alkalmazott tárolóedény adataiban bekövetkezett változást a közszolgáltatónak 15 napon belül írásban be kell jelenteni. A változás bejelentésének elmulasztása esetén a bejelentés megtörténtét követő hónap 1. napjáig a közszolgáltatási díjat a korábbi ingatlanhasználó köteles megfizetni.

 „

2.§. A 9/2013.(IX.25.) önkormányzati rendelet 11.§.-a az alábbi (4) - (6) ponttal egészül ki:

„

(4) Szüneteltethető a szolgáltatás igénybevétele – a közszolgáltatás igénybevételére egész

évben kötelezett ingatlanhasználó számára- a bejelentéstől számított legfeljebb 1 év

időtartamra, ha a tárolóedényt egyedül használó, írásbeli közszolgáltatási szerződéssel rendelkező ingatlanhasználó két naptári hónapnál hosszabb ideig az ingatlant nem használja, és az üresedés várható időtartamát – legkésőbb a szünetelés megkezdését megelőző 8 munkanappal bezárólag – a közszolgáltató részére írásban adott nyilatkozattal, faxon, levél vagy e-mail formájában – bejelenti a közszolgáltatónak.

Az ingatlan további lakatlansága esetén a szünetelésre vonatkozó igénybejelentés – 8 nappal a szünetelés lejárta előtt – írásban adott nyilatkozattal, faxon, levél vagy e-mail formájában – - megismételhető.

(5) A bejelentés megtételére csak a közszolgáltatóval szerződéses viszonyban álló, vagy a meghatalmazottja jogosult. A bejelentésben foglaltak valódisságát a közszolgáltató jogosult ellenőrizni. A szüneteltetés jogszerűtlen igénybevétele esetén a közszolgáltató jogosult a szüneteltetést visszavonni.

(6) Ha az ingatlan a szüneteltetési időtartam lejárta előtt újból lakottá válik, annak tényét a közszolgáltatóval szerződött fél, vagy meghatalmazottja köteles legalább 3 nappal korábban a közszolgáltatónak írásban adott nyilatkozattal faxon, levél vagy e-mail formájában bejelenteni.

 „

3.§. A rendelet a kihirdetést követő nap lép hatályba, és az azt követő napon hatályát veszti.

 Koskáné Barka Ibolya Spánné Csalos Beáta

 polgármester jegyző

A rendeletet a képviselő-testület a 2015. február 2-i ülésén fogadta el. Kihirdetésre került 2015. február 15-én.

 Spánné Csalos Beáta

 jegyző